ሰው እንደ አቅሙና ችሎታው መሳተፍ እንጂ ለፖለቲካ ያለውን ቅርበት በመጠቀም እውቀትም ሙያውም ሳይኖር የሀገርን ሀብት ለዘረፋና ለብክነት መዳረግ በሀገር ላይ እንደመቀለድ ነው። ባለፉት አመታት ጥቂቶች ያለ በቂ እውቀትና ችሎታ እንዳሻቸው የሚፈልጉትን በሚያደርጉበት ሀገር፤ በአንጻሩ በተለያየ ሙያ ከፍተኛ ትምህርት፣ እውቀትና ልምድ ያካበቱ ኢትዮጵያውያን እንደ እንጀራ ልጅ ተቆጥረው በሀገር ጉዳይ ገሸሽ መደረጋቸው አሁን ለተፈጠረው ሁኔታ አንድ ምክንያት መሆኑ አያጠያይቅም። ከዚህ መማር ያለብን በማናቸውም የሀገር ልማትና የዲሞክራሲ ስርአት ግንባታ ዜጎች እኩል መብትና እድል ሊሰጠቸው እንደሚገባና ስራዎች ያለምንም የፖለቲካ መመዘኛ ለአዋቂዎችና ለባለሙያዎች ብቻ መተው እንዳለበት ነው።
